مشات إسراء لبيتها وقفات قدام المرايا و تمحات هاديك الضحكة لي كانت دايرة كأنها وحدة خرى .. حلات البلاكار و شافت صورتو .. صورة حبيبها لي معمرها نساتو .. خلاتو و سافرات و لكن مكان عندها حتا حل آخر .. كتبغيه و كتموت عليه .. ملي جات لندن كانت محطمة مكتاكل مكتنعس و شحال من مرة كتبقا تبكي حتا كتسخف .. جهاد عيا معاها حتا حاجة مخرجاتها من هاديك الحالة حتا نهار تلاقات معاذ ولات كتضحك شوية و مبقاتش غير مريضة واخا كل ليلة كتفكر غير فآدم و كتبكي و لكن ماشي بحال فالأول .. معاذ شاب مغربي عندو 29 سنة طويل و عضلاتو مفتولة بحال جهاد بالأصل صاحب جهاد و خدام فتيم managing ديالو فلندن .. جهاد عاود ليه كلشي فاش جاو و بقا كيجي كيحاول يخرجها من جو الحزن و الكآبة لي كانت فيه و هو لي شجعها باش تخدم ماناجر ديال جهاد من جديد ..